【大跑道】添開心靚仔操醒晒
2024年04月09日 22:30
東網電視
更多新聞短片
周二朝的有賽程馬只有「川河首駒」到大圈出試,由助手踱一圈,馬身冇瘦,毛色立立令,神態活躍,佳態洋溢。以下是心水推介:
第2場「開心高球」衝刺力短,好蝦人跑,其他好手都搞唔掂,澳洲高手布文執韁卻勁揪到爆,3次出策全部勝出。今番人馬再合作值得看好,尤其係「開心高球」從未上過從化訓練,今次賽前首度北上,動態空前積極。
第3場「亞機拉」上仗贏馬唔奇,奇在唔放留住衝照贏,對比季初一味搶放未識留力,反映終於踏上最佳時候。「亞機拉」上周六安排彈泥閘,正正係東廐一貫搏殺手法,再看起步應聲彈出,之後密密腳愈衝愈勁,確認弗到不得了。
第9場「添開心」前仗守好位三甲不入,主因賽前試跑由不熟悉此馬的助手主試,上仗用番紋身靚仔阿Ray主操果然醒番,並證明新加半掩防沙眼罩有幫助。事實上,「添開心」平日操練一直用此配備,今戰形勢似足上仗,補中可期。